**Tucker Swanson McNear Carlson** (\* 16. máj 1969, San Francisco, Kalifornia) je americký konzervatívny politický komentátor a spisovateľ, ktorý v rokoch 2016 až 2023 viedol politickú talkshow *Tucker Carlson Tonight* na stanici Fox News. Od ukončenia zmluvy so spoločnosťou Fox News moderuje „*Tucker on X.*" Carlson, obhajca bývalého amerického prezidenta Donalda Trumpa, je označovaný za „azda najvýraznejšieho zástancu „trumpizmu" a za „najvplyvnejší hlas v pravicových médiách, bez tesnej konkurencie".

Carlson začal svoju mediálnu kariéru v 90. rokoch 20. storočia, keď písal pre *The Weekly Standard* a iné publikácie. V rokoch 2000 až 2005 bol komentátorom CNN a v rokoch 2001 až 2005 spolumoderátorom *Crossfire*, diskusného programu tejto siete v hlavnom vysielacom čase. V rokoch 2005 až 2008 moderoval nočný program *Tucker* na stanici MSNBC. V roku 2009 sa stal politickým analytikom pre Fox News, kde vystupoval v rôznych reláciách, až kým nespustil svoju vlastnú. V roku 2010 Carlson spoluzakladal a pôsobil ako prvý šéfredaktor pravicovej spravodajskej a názorovej webovej stránky *The Daily Caller*, až kým v roku 2020 nepredal svoj vlastnícky podiel a neodišiel. Napísal tri knihy: *Politici, straníci a paraziti* (*Politicians, Partisans, and Parasites*, 2003), *Loď bláznov* (*Ship of Fools*, 2018) a *Dlhý sklz* (*The Long Slide*, 2021).

V apríli 2023 spoločnosť Fox News Carlsona prepustila na základe jeho predošlých kontroverzných vyjadrení a zrušila jeho reláciu bez akéhokoľvek vysvetlenia. *Tucker Carlson Tonight* bol v tom čase jednou z najsledovanejších káblových spravodajských relácií v krajine. Jeho najnovšie pôsobenie sa viaže na platformu X. Prvá časť *Tucker on Twitter* bola vydaná 6. júna 2023 a trvala niečo vyše 10 minút.

V roku 2004 sa zriekol svojej pôvodnej podpory vojny v Iraku  a odvtedy je skeptický voči zahraničným intervenciám USA. V roku 2016 vyjadril v *Politico* podporu Donaldovi Trumpovi. Carlson pochválil predsedu vlády Viktora Orbána počas svojej návštevy Maďarska v roku 2021.

Vo februári 2024 odvysielal rozhovor s ruským prezidentom Vladimirom Putinom. Šlo o prvý rozhovor, ktorý Putin poskytol západnému novinárovi od začiatku ruskej invázie na Ukrajinu vo februári 2022.

Referencie
----------

1. ↑  Marantz, Andrew (April 25, 2023). *The World According to Tucker Carlson*. The New Yorker. ISSN 0028-792X. Prebrané November 17, 2023.
2. ↑  Lenz, Liz (September 5, 2018). *The mystery of Tucker Carlson*. Columbia Journalism Review. Archivované 8. septembra 2018. Prevzaté 8 septembra 2018.
3. ↑  Gold, Matea (June 13, 2005). *Tucker Carlson, Take 2*. Los Angeles Times.
4. ↑  Darcy, Oliver (November 15, 2016). *Tucker Carlson's Fox News show debuts to phenomenal ratings, beats both CNN and MSNBC combined*. Business Insider. Archivované a pravzaté: 23 decembra 2016.
5. ↑  Sternlicht, Alexandra (June 11, 2020). *Fox News Host Tucker Carlson Cuts Ties With Conservative Media Site The Daily Caller*. Forbes. Archivované a pravzaté: 11 júl 2020.
6. ↑  Simonetti, Isabella (April 24, 2023). *Tucker Carlson Is Leaving Fox News*. The Wall Street Journal. Prevzaté 24 apríla 2023.
7. ↑  Nahs, Charlie (June 6, 2023). *Tucker Carlson Drops First Episode of 'Tucker on Twitter*. Mediaite. Prevzaté 7 júna 2023.
8. ↑  Carlson, Tucker (August 30, 2004). *Republican Convention: Tucker Carlson*. The Washington Post. Archivované 4. novembra 2012. Prevzaté 5. augusta 2009.
9. ↑  Mills, Curt (July 14, 2017). *Tucker Carlson Goes to War Against the Neocons*. The National Interest. Archivované 23. júla 2018. Prevzaté 29. januára 2019.
10. ↑  Carlson, Tucker (January 28, 2016). *Donald Trump Is Shocking, Vulgar and Right*. Politico.
11. ↑  Thorpe, Nick (August 5, 2021). *Tucker Carlson: What the Fox News host is doing in Hungary*. BBC News. Prevzaté 7. augusta 2021.
12. ↑  *Tucker Carlson to interview Russia's Putin*. BBC News. 6 február 2024. Prevzaté 6. februára 2024.

Iné projekty
------------

Commons
* Spolupracuj na Commons Commons ponúka multimediálne súbory na tému **Tucker Carlson**

Externé odkazy
--------------

* Oficiálna web stránka

Zdroj
-----

*Tento článok je čiastočný alebo úplný preklad článku Tucker Carlson na anglickej Wikipédii.*

Autoritné údaje: * GND: 1246758083
* ISNI: 0000000117935839
* LCCN: no2003092940
* VIAF: 163452490
* WorldCat: lccn-no2003092940